和蔡濟忠天字韻
作者：張孝祥
朝代：宋

paragraphs: 憶我初識君，屈指今七年。
鹽車著騏驥，駑蹇紛爭先。
謂當對清閑，帝席半夜前。
稍使修世官，復近尺五天。
如何尚朱紱，亦墮嶺海邊。
前山春色多，佳樹午陰圓。
散策履幽徑，方舟下長川。
心目得開明，語笑爲芳鮮。
但恨暝色至，不得窮攀援。
尚欲夜然犀，下照蛟龍淵。
清遊渺難繼，歸夢蒼山巔。
須君換鵝帖，更敘山陰賢。